
ประกาศองค์การบริหารส่วนตำบลสระแก้ว

เรื่อง   สอบราคาจ้างเหมาโครงการก่อสร้างอาคารอเนกประสงค์ 

หมู่ที่  11   ตำบลสระแก้ว  อำเภอท่าศาลา  จังหวัดนครศรีธรรมราช
--------------------  

                    ด้วยองค์การบริหารส่วนตำบลสระแก้วมีความประสงค์จะสอบราคาจ้างเหมา  โครงการก่อสร้างอาคารอเนกประสงค์หมู่ที่  11   ตำบลสระแก้ว  อำเภอท่าศาลา  ขนาดกว้าง  6.00  ม.  ยาว 12.00 ม. โดยก่อสร้างตามรายละเอียดและแบบแปลนขององค์การบริหารส่วนตำบลสระแก้ว พร้อมติดตั้งป้ายประชาสัมพันธ์โครงการของ     องค์การบริหารส่วนตำบลสระแก้ว   จำนวน  1  ป้าย   กำหนดราคากลางเป็นเงิน   212,000.- บาท 

(เงินสองแสนหนึ่งหมื่นสองพันบาทถ้วน)  นั้น   ผู้มีสิทธิเสนอราคาจะต้องมีคุณสมบัติดังนี้


         1.  เป็นนิติบุคคล  หรือบุคคลธรรมดา ที่มีอาชีพรับจ้างทำงานที่สอบราคาดังกล่าว


     2. ไม่เป็นผู้ถูกแจ้งเวียนชื่อเป็นผู้ทิ้งงานของทางราชการ  รัฐวิสาหกิจ  หรือหน่วยการบริหารราชการ ส่วนท้องถิ่น  ในขณะที่ยื่นซองสอบราคา


     3.  มีผลงานประเภทเดียวกันในวงเงินไม่น้อยกว่า 100,000.-  บาท   
     4.  ผู้ที่ไม่ซื้อเอกสารสอบราคา  ไม่มีสิทธิยื่นซองสอบราคา

     5.  ผู้ไม่ดูสถานที่ก่อสร้างต้องยอมรับคำชี้แจงเพิ่มเติมขององค์การบริหารส่วนตำบลสระแก้ว

        กำหนดดูสถานที่ก่อสร้างในวันที่   4  เดือน  สิงหาคม  พ.ศ.   2549   ระหว่างเวลา  10.00 - 10.30 น.        ณ  สถานที่ดำเนินการและกำหนดรับฟังคำชี้แจงรายละเอียดเพิ่มเติมได้ใน  วันที่  4  เดือน สิงหาคม  พ.ศ.  2549  ระหว่าง     เวลา 11.30- 12.00  น.    ณ   ที่ทำการองค์การบริหารส่วนตำบลสระแก้ว 

        กำหนดยื่นซองสอบราคาใน วันที่  7  เดือน  สิงหาคม   พ.ศ.  2549  ระหว่างเวลา 09.30  - 10.00 น.           ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ และกำหนดเปิดซองสอบราคาใน  วันที่    7   เดือน  สิงหาคม   พ.ศ.   2549   ตั้งแต่เวลา  11.00  น.   เป็นต้นไป

                   ผู้สนใจติดต่อขอซื้อเอกสารสอบราคาในราคาชุดละ 1,000.- บาท ได้ที่ทำการองค์การบริหารส่วนตำบลสระแก้ว  ระหว่างวันที่   21  เดือน  กรกฎาคม  พ.ศ. 2549   ถึงวัน   4  เดือน  สิงหาคม  พ.ศ. 2549  หรือสอบถามทางโทรศัพท์หมายเลข  0-7537-5162  ในวันและเวลาราชการ

       ประกาศ  ณ  วันที่   20   เดือน   กรกฎาคม    พ.ศ. 2549   

              (ลงชื่อ)

                            (นายวิโรจน์  พิมเสน)   

                           นายกองค์การบริหารส่วนตำบลสระแก้ว

